ᱵᱚᱨᱫᱷᱚᱢᱟᱱ-ᱟᱥᱟᱱᱥᱳᱞ ᱦᱟᱹᱴᱤᱧ

ᱵᱚᱨᱫᱷᱚᱢᱟᱱ–ᱟᱥᱟᱱᱥᱳᱞ ᱦᱟᱹᱴᱤᱧ ᱫᱚ  ᱟᱨ  ᱡᱚᱲᱟᱣᱟᱜ ᱢᱤᱫ ᱨᱮᱞᱣᱮ ᱞᱟᱭᱤᱱ ᱠᱟᱱᱟ ᱾ ᱱᱚᱣᱟ ᱑᱐᱖ ᱠᱤᱞᱚᱢᱤᱴᱚᱨ (᱖᱖ ᱢᱟᱭᱤᱞ) ᱴᱨᱮᱠ ᱫᱚ ᱦᱟᱣᱲᱟ-ᱫᱤᱞᱞᱤ ᱢᱩᱬ ᱞᱟᱭᱤᱱ, ᱦᱟᱣᱲᱟ-ᱜᱟᱭᱟ-ᱫᱤᱞᱞᱤ ᱞᱟᱭᱤᱱ ᱟᱨ ᱦᱟᱣᱲᱟ-ᱯᱨᱚᱭᱟᱜᱽᱨᱟᱡᱽ-ᱢᱩᱢᱵᱟᱭ ᱞᱟᱭᱤᱱ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ ᱾ ᱱᱚᱣᱟ ᱫᱚ ᱥᱟᱢᱟᱝ ᱨᱮᱞᱣᱮ ᱨᱮᱱᱟᱜ ᱛᱟᱞᱟ ᱨᱮ ᱢᱮᱱᱟᱜᱼᱟ, ᱟᱨ ᱟᱥᱟᱱᱥᱳᱞ ᱡᱚᱸᱠᱥᱚᱱ ᱨᱮ ᱟᱥᱟᱱᱥᱳᱞ-ᱟᱫᱽᱨᱟ ᱞᱟᱭᱤᱱ ᱟᱨ ᱠᱟᱞᱤᱯᱟᱦᱟᱲᱤ ᱨᱮ ᱠᱟᱞᱤᱯᱟᱦᱟᱲᱤ-ᱫᱟᱢᱳᱫᱚᱨ ᱠᱚᱱᱮᱠᱴᱚᱨ ᱤᱫᱤ ᱛᱮ ᱮᱛᱚᱢ ᱥᱟᱢᱟᱝ ᱨᱮᱞᱣᱮ ᱥᱟᱶ ᱡᱚᱲᱟᱣ ᱟᱠᱟᱱᱟ (ᱱᱚᱣᱟ ᱞᱟᱭᱤᱱ ᱫᱚ ᱥᱩᱢᱩᱝ ᱢᱟᱞᱜᱟᱹᱰᱤ ᱴᱨᱮᱱ ᱦᱚᱛᱮᱛᱮ ᱜᱮ ᱵᱮᱵᱷᱟᱨᱚᱜᱼᱟ) ᱾

ᱱᱟᱜᱟᱢ

ᱥᱟᱢᱟᱝ ᱥᱤᱧᱚᱛ ᱨᱮ ᱨᱮᱞᱣᱮ ᱨᱮᱱᱟᱜ ᱮᱛᱚᱦᱚᱵ
ᱜᱟᱝᱱᱟᱹᱭ ᱫᱷᱟᱨᱮ ᱨᱮ ᱛᱷᱟᱨ ᱡᱟᱭᱜᱟ ᱵᱮᱵᱷᱟᱨ ᱠᱟᱛᱮ ᱨᱟᱡᱽ ᱢᱚᱦᱚᱞ ᱦᱚᱛᱮᱛᱮ ᱦᱟᱣᱲᱟ-ᱫᱤᱞᱞᱤ ᱨᱮᱞᱣᱮ ᱞᱟᱭᱤᱱ ᱨᱮᱱᱟᱜ ᱯᱞᱟᱱ ᱦᱩᱭ ᱞᱮᱱᱟ ᱾ ᱑᱙ ᱥᱟᱭ ᱥᱮᱨᱢᱟ ᱨᱮᱱᱟᱜ ᱛᱟᱞᱟ ᱨᱮ ᱨᱟᱹᱱᱤᱜᱚᱸᱡᱽ ᱠᱳᱞᱭᱟ ᱨᱮ ᱠᱳᱞᱭᱟ ᱠᱷᱟᱫᱟᱱ ᱮᱛᱚᱦᱚᱵ ᱞᱮᱱᱟ ᱾ ᱠᱟᱨ, ᱴᱮᱜᱳᱨ ᱮᱱᱰ ᱠᱚᱢᱯᱟᱹᱱᱤ ᱦᱚᱛᱮᱛᱮ ᱦᱩᱭᱩᱜ ᱠᱟᱱ ᱛᱟᱦᱮᱸᱫ, ᱡᱟᱦᱟᱸ ᱨᱮᱱᱟᱜ ᱢᱩᱬᱩᱛ ᱫᱚ ᱨᱟᱡᱟᱠᱩᱢᱟᱨ ᱫᱩᱣᱟᱨᱠᱟᱱᱚᱱᱛ ᱴᱮᱜᱳᱨ ᱛᱟᱦᱮᱸ ᱠᱟᱱᱟ, ᱟᱨ ᱱᱚᱨᱟᱭᱚᱱᱠᱩᱲᱤ ᱜᱷᱟᱴ ᱠᱷᱚᱱ ᱫᱟᱢᱳᱫᱚᱨ ᱜᱟᱰᱟ ᱨᱮ ᱰᱷᱚᱝᱜᱟ ᱟᱨ ᱥᱠᱳᱣ ᱛᱮᱠᱚ ᱪᱟᱞᱟᱜ ᱠᱟᱱ ᱛᱟᱦᱮᱸᱫ ᱾ ᱫᱟᱢᱳᱫᱚᱨ ᱨᱮ ᱫᱟᱜ ᱟᱬᱜᱚ-ᱟᱠᱟᱵ ᱠᱚᱭᱞᱟ ᱨᱮᱱᱟᱜ ᱥᱟᱱᱛᱤ ᱛᱮ ᱜᱟᱹᱰᱤ ᱛᱮ ᱤᱫᱤ ᱞᱟᱹᱜᱤᱫ ᱢᱤᱫ ᱟᱱᱟᱴ ᱛᱟᱦᱮᱸ ᱠᱟᱱᱟ ᱾

ᱢᱩᱢᱵᱟᱭ ᱟᱨ ᱠᱚᱞᱠᱟᱛᱟ ᱨᱮ ᱡᱟᱦᱟᱸ ᱥᱤᱧᱚᱛᱤᱭᱟᱹ ᱵᱮᱯᱟᱨᱤ ᱠᱚ ᱨᱮᱞᱣᱮ ᱨᱮᱱᱟᱜ ᱵᱷᱟᱹᱞᱟᱹᱭ ᱨᱮ ᱠᱟᱹᱢᱤ ᱦᱚᱨᱟ ᱠᱚ ᱦᱟᱛᱟᱣ ᱞᱮᱫᱼᱟ, ᱩᱱᱠᱩ ᱢᱩᱸᱫᱽ ᱨᱮ ᱡᱚᱛᱚ ᱠᱷᱚᱱ ᱧᱩᱛᱩᱢᱟᱱ ᱧᱩᱛᱩᱢ ᱫᱚ ᱫᱣᱟᱨᱠᱟᱱᱟᱛᱷ ᱛᱟᱦᱮᱸ ᱠᱟᱱᱟ ᱾ ᱢᱮᱥᱚᱨᱥ ᱠᱟᱨ, ᱴᱮᱜᱳᱨ ᱮᱱᱰ ᱠᱚᱢᱯᱟᱹᱱᱤ ᱫᱚ ᱑᱘᱔᱔ ᱥᱟᱞ ᱨᱮ ᱵᱚᱨᱫᱷᱚᱢᱟᱱ ᱠᱷᱚᱱ ᱨᱟᱹᱱᱤᱜᱚᱸᱡᱽ ᱠᱚᱭᱞᱟ ᱴᱚᱴᱷᱟ ᱫᱷᱟᱹᱨᱤᱡ ᱢᱤᱫ ᱨᱮᱞᱣᱮ ᱞᱟᱭᱤᱱ ᱵᱮᱱᱟᱣ ᱞᱟᱹᱜᱤᱫ ᱠᱤᱪᱷᱩ ᱠᱟᱹᱣᱰᱤ ᱡᱚᱲᱟᱣ ᱞᱟᱹᱜᱤᱫ ᱮ ᱮᱢ ᱞᱮᱫ ᱛᱟᱦᱮᱸᱫ ᱾ ᱢᱮᱱᱠᱷᱟᱱ ᱫᱩᱣᱟᱨᱠᱟᱱᱟᱛᱷ ᱟᱜ ᱚᱠᱛᱚ ᱵᱷᱤᱛᱨᱤ ᱨᱮ ᱜᱩᱨ ᱛᱟᱭᱚᱢ ᱵᱨᱤᱴᱤᱥ ᱠᱚ ᱜᱮ ᱥᱤᱧᱚᱛ ᱨᱮ ᱨᱮᱞᱣᱮ ᱨᱮᱱᱟᱜ ᱠᱚᱱᱥᱮᱯᱥᱚᱱ, ᱯᱟᱥᱱᱟᱣ ᱟᱨ ᱮᱛᱚᱦᱚᱵ ᱞᱮᱫ ᱛᱟᱦᱮᱸᱫ ᱾ ᱑᱘᱕᱔ ᱥᱟᱞ ᱨᱮ ᱥᱟᱢᱟᱝ ᱥᱤᱧᱚᱛ ᱨᱮ  ᱠᱷᱚᱱ  ᱫᱷᱟᱹᱨᱤᱡ ᱯᱩᱭᱞᱩ ᱨᱮᱞ ᱪᱟᱞᱟᱣ ᱮᱱ ᱛᱟᱭᱚᱢ, ᱤᱥᱴ ᱤᱱᱰᱤᱭᱟᱱ ᱨᱮᱞᱣᱮ ᱠᱚᱢᱯᱟᱹᱱᱤ ᱫᱚ ᱫᱤᱞᱞᱤ ᱨᱮᱱᱟᱜ ᱰᱟᱦᱟᱨ ᱨᱮᱱᱟᱜ ᱯᱞᱟᱱ ᱚᱱᱟ ᱛᱟᱭᱚᱢ ᱨᱟᱹᱱᱤᱜᱚᱸᱡᱽ ᱫᱷᱟᱹᱨᱤᱡ ᱯᱟᱴᱨᱤᱭᱟ ᱠᱚᱭ ᱩᱛᱷᱱᱟᱹᱣ ᱞᱮᱫᱼᱟ ᱟᱨ ᱑ ᱯᱷᱮᱵᱽᱨᱩᱣᱟᱨᱤ ᱑᱘᱕᱕ ᱥᱟᱞ ᱨᱮ ᱦᱩᱜᱽᱞᱤ ᱠᱷᱚᱱ ᱨᱟᱹᱱᱤᱜᱚᱸᱡᱽ ᱫᱷᱟᱹᱨᱤᱡ ᱯᱩᱭᱞᱩ ᱨᱮᱞ ᱪᱟᱞᱟᱣ ᱮᱱᱟ ᱾ ᱡᱩᱞᱟᱭ ᱑᱘᱖᱓ ᱥᱟᱞ ᱨᱮ ᱟᱥᱟᱱᱥᱳᱞ ᱫᱷᱟᱹᱨᱤᱡ ᱨᱮᱞ ᱰᱟᱦᱟᱨ ᱠᱚ ᱩᱛᱷᱱᱟᱹᱣ ᱠᱮᱫᱼᱟ ᱾

ᱵᱮᱝᱜᱚᱞ ᱱᱟᱜᱽᱯᱩᱨ ᱨᱮᱞᱣᱮ ᱫᱚ ᱑᱘᱘᱗ ᱥᱟᱞ ᱨᱮ ᱟᱥᱟᱱᱥᱳᱞ ᱠᱳᱭᱞᱟ ᱵᱮᱞᱴ ᱫᱷᱟᱹᱨᱤᱡ ᱟᱡᱟᱜ ᱯᱟᱴᱨᱤ ᱵᱟᱲᱦᱟᱣ ᱠᱮᱫᱼᱟ, ᱱᱚᱝᱠᱟ ᱛᱮ ᱟᱥᱟᱱᱥᱳᱞ ᱫᱚ ᱓᱗ ᱠᱤᱞᱚᱢᱤᱴᱚᱨ (᱒᱓ ᱢᱤᱞ) ᱥᱟᱺᱜᱤᱧ ᱟᱫᱽᱨᱟ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱩᱱ ᱚᱠᱛᱚ ᱨᱮ, ᱑᱘᱙᱑ ᱥᱟᱞ ᱨᱮ ᱱᱟᱜᱽᱯᱩᱨ ᱠᱷᱚᱱ ᱟᱥᱟᱱᱥᱳᱞ ᱫᱷᱟᱹᱨᱤᱡ ᱵᱤ.ᱮᱱ.ᱟᱨ. ᱢᱩᱬ ᱰᱟᱦᱟᱨ ᱫᱚ ᱢᱟᱞ ᱤᱫᱤ ᱟᱹᱜᱩ ᱞᱟᱹᱜᱤᱫ ᱛᱮ ᱮᱛᱚᱦᱚᱵ ᱞᱮᱱᱟ ᱾

"ᱢᱩᱬ ᱞᱟᱭᱤᱱ"
ᱦᱟᱣᱲᱟ ᱟᱨ ᱫᱤᱞᱞᱤ ᱛᱟᱞᱟ ᱨᱮ ᱯᱩᱭᱞᱩ ᱨᱮᱞ ᱴᱨᱮᱠ ᱫᱚ ᱚᱱᱟ ᱰᱟᱦᱟᱨ ᱛᱮ ᱪᱟᱞᱟᱜ ᱠᱟᱱ ᱛᱟᱦᱮᱱᱟ ᱡᱟᱦᱟᱸ ᱫᱚ ᱛᱟᱭᱚᱢ ᱛᱮ ᱥᱟᱦᱮᱵᱽᱜᱚᱸᱡᱽ ᱞᱩᱯ ᱧᱩᱛᱩᱢ ᱛᱮ ᱧᱩᱛᱩᱢ ᱟᱠᱟᱱᱟ ᱟᱨ ᱱᱚᱣᱟ ᱰᱟᱦᱟᱨ ᱨᱮ ᱯᱩᱭᱞᱩ ᱨᱮᱞ ᱫᱚ ᱑᱘᱖᱔ ᱥᱟᱞ ᱨᱮ ᱪᱟᱞᱟᱣ ᱞᱮᱱᱟ ᱾ ᱨᱟᱹᱱᱤᱜᱚᱸᱡᱽ ᱟᱨ ᱠᱤᱭᱩᱞ ᱡᱚᱸᱠᱥᱚᱱ ᱡᱚᱲᱟᱣᱟᱜ ᱢᱤᱫ "ᱠᱷᱟᱴᱚ ᱢᱩᱬ ᱞᱟᱭᱤᱱ" ᱫᱚ ᱑᱘᱗᱑ ᱥᱟᱞ ᱨᱮ ᱵᱮᱱᱟᱣ ᱞᱮᱱᱟ ᱟᱨ ᱑᱙᱐᱗ ᱥᱟᱞ ᱨᱮ ᱱᱚᱣᱟ ᱨᱮᱱᱟᱜ ᱩᱰᱷᱟᱹᱣ ᱥᱟᱹᱜᱩᱱ ᱞᱮᱱᱟ ᱾ ᱜᱨᱟᱱᱰ ᱠᱚᱨᱰ ᱫᱚ ᱦᱟᱣᱲᱟ ᱠᱷᱚᱱ ᱫᱤᱞᱞᱤ ᱨᱮᱱᱟᱜ ᱥᱟᱺᱜᱤᱧ ᱟᱨᱦᱚᱸ ᱠᱚᱢ ᱠᱮᱜᱼᱟ ᱾

᱑᱙᱑᱓ ᱥᱟᱞ ᱨᱮ ᱟᱱᱰᱟᱞ-ᱥᱟᱱᱛᱷᱤᱭᱟ ᱪᱟᱸᱜᱟ ᱞᱟᱭᱤᱱ ᱵᱮᱱᱟᱣ ᱞᱮᱱᱟ ᱾ ᱗᱓ ᱠᱤᱞᱚᱢᱤᱴᱚᱨ (᱔᱕ ᱢᱟᱭᱤᱞ) ᱪᱟᱸᱜᱟ ᱞᱟᱭᱤᱱ ᱨᱟᱹᱱᱤᱜᱚᱸᱡᱽ ᱠᱳᱭᱞᱟ ᱴᱚᱴᱷᱟ ᱨᱮᱱᱟᱜ ᱠᱚᱧᱮ-ᱥᱟᱢᱟᱝ ᱴᱚᱴᱷᱟ ᱟᱨ ᱵᱤᱨᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱯᱟᱪᱮ ᱴᱚᱴᱷᱟ ᱢᱩᱬ ᱨᱮᱞᱣᱮ ᱴᱨᱮᱠ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾

ᱢᱮᱢᱩ ᱥᱮᱵᱟ
ᱵᱚᱨᱫᱷᱚᱢᱟᱱ-ᱟᱥᱚᱱᱥᱳᱞ ᱦᱟᱹᱴᱤᱧ ᱨᱮ ᱯᱩᱭᱞᱩ ᱢᱮᱢᱩ ᱥᱮᱵᱟ ᱑᱑ ᱡᱩᱞᱟᱭ ᱑᱙᱙᱔ ᱨᱮ ᱮᱛᱚᱦᱚᱵ ᱞᱮᱱᱟ ᱾

ᱤᱞᱮᱠᱴᱨᱤᱯᱷᱤᱠᱮᱥᱚᱱ
ᱵᱚᱨᱫᱷᱚᱢᱟᱱ-ᱢᱟᱱᱠᱚᱨ ᱥᱮᱠᱴᱚᱨ ᱫᱚ ᱑᱙᱖᱔-᱑᱙᱖᱕ ᱨᱮ, ᱢᱟᱱᱠᱚᱨ-ᱣᱟᱲᱤᱭᱟ ᱥᱮᱠᱴᱚᱨ ᱫᱚ ᱑᱙᱖᱕-᱑᱙᱖᱖ ᱨᱮ ᱟᱨ ᱣᱟᱲᱤᱭᱟ-ᱟᱥᱟᱱᱥᱳᱞ ᱥᱮᱠᱴᱚᱨ ᱫᱚ ᱑᱙᱖᱐-᱑᱙᱖᱑ ᱨᱮ ᱤᱞᱮᱠᱴᱨᱤᱯᱷᱤᱞᱰ ᱦᱩᱭ ᱞᱮᱱᱟ ᱾

ᱞᱳᱠᱳ ᱥᱮᱰ ᱠᱚ
ᱵᱚᱨᱫᱷᱚᱢᱟᱱ ᱟᱨ ᱟᱱᱰᱟᱞ ᱨᱮ ᱰᱤᱡᱮᱞ ᱞᱳᱠᱳ ᱥᱮᱰ ᱢᱮᱱᱟᱜᱼᱟ ᱾ ᱵᱚᱨᱫᱷᱚᱢᱟᱱ ᱰᱤᱡᱮᱞ ᱞᱳᱠᱳ ᱨᱮ WDG-3A, WDM-6, WDM-2 ᱟᱨ WDM-3A ᱞᱳᱠᱳ ᱢᱮᱱᱟᱜᱼᱟ ᱾ ᱱᱚᱸᱰᱮ ᱤ.ᱮᱢ.ᱭᱩ. ᱦᱚᱸ ᱯᱟᱨᱠ ᱟᱠᱟᱱᱟ ᱾ ᱟᱱᱰᱟᱞ ᱰᱤᱡᱮᱞ ᱞᱳᱠᱳ ᱨᱮ WDS-6, WDM-2, WDM-3A ᱟᱨ WDG-3A ᱞᱳᱠᱳ ᱢᱮᱱᱟᱜᱼᱟ ᱾ ᱟᱥᱟᱱᱥᱳᱞ ᱨᱮ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱮ ᱤᱞᱮᱠᱴᱨᱤᱠ ᱞᱳᱠᱳ ᱥᱮᱰ ᱛᱟᱦᱮᱸ ᱠᱟᱱᱟ ᱾ ᱱᱤᱛᱚᱜ ᱱᱚᱶᱟ ᱨᱮ WAG-5 ᱟᱨ WAM-4 ᱞᱳᱠᱳ ᱢᱮᱱᱟᱜᱼᱟ ᱾

ᱟᱱᱰᱟᱞ ᱭᱟᱨᱰ
ᱟᱱᱰᱚᱞ ᱭᱟᱨᱰ ᱫᱚ ᱥᱟᱢᱟᱝ ᱨᱮᱞᱣᱮ ᱨᱮᱱᱟᱜ ᱟᱥᱟᱱᱥᱳᱞ ᱰᱤᱵᱤᱡᱚᱱ ᱨᱮ ᱡᱚᱛᱚ ᱠᱷᱚᱱ ᱢᱟᱨᱟᱝ ᱢᱟᱞ ᱭᱟᱨᱰ ᱠᱟᱱᱟ ᱾ ᱣᱮᱜᱚᱱ ᱠᱚᱫᱚ ᱢᱮᱠᱟᱱᱤᱠᱟᱞ ᱨᱤᱴᱟᱨᱰᱟᱨᱥ ᱥᱟᱶ ᱡᱩᱲᱟᱹᱣ ᱟᱠᱟᱱ ᱠᱩᱵᱟᱲ ᱨᱮᱱᱟᱜ ᱜᱚᱲᱚ ᱛᱮ ᱭᱟᱨᱰ ᱨᱮ ᱢᱟᱨᱥᱟᱞ ᱦᱩᱭᱩᱜᱼᱟ ᱾ ᱨᱟᱹᱱᱤᱜᱚᱸᱡᱽ ᱠᱳᱭᱞᱟ ᱴᱚᱴᱷᱟ ᱨᱮ ᱢᱮᱱᱟᱜ, ᱭᱟᱨᱰ ᱫᱤᱱᱟᱹᱢ ᱜᱮ ᱑,᱓᱐᱐ ᱠᱳᱭᱞᱟ ᱣᱮᱜᱚᱱ ᱟᱨ ᱮᱴᱟᱜ ᱡᱤᱱᱤᱥ ᱠᱚ ᱥᱟᱶᱛᱮ ᱔,᱔᱐᱐ ᱠᱳᱞᱭᱟ ᱣᱮᱜᱚᱱ ᱠᱚ ᱦᱟᱛᱟᱣ ᱮᱫᱟ ᱾ ᱠᱳᱞᱭᱟ ᱵᱮᱜᱚᱨ, ᱱᱚᱣᱟ ᱥᱴᱤᱞ, ᱯᱮᱴᱨᱚᱞᱤᱭᱚᱢ ᱯᱨᱚᱰᱚᱠᱴ ᱟᱨ ᱢᱟᱨᱟᱝ ᱯᱟᱨᱥᱟᱞ ᱴᱨᱟᱯᱷᱤᱠ ᱠᱚ ᱦᱟᱛᱟᱣᱟ ᱾

ᱛᱟᱹᱯᱤᱥ ᱨᱮᱱᱟᱜ ᱥᱤᱢᱟᱹ
ᱵᱚᱨᱫᱷᱚᱢᱟᱱ-ᱟᱥᱟᱱᱥᱳᱞ ᱦᱟᱹᱴᱤᱧ ᱨᱮᱱᱟᱜ ᱵᱟᱹᱲᱛᱤ ᱦᱟᱹᱴᱤᱧ ᱫᱚ 'ᱮ' ᱛᱷᱚᱠ ᱞᱟᱭᱤᱱ ᱞᱮᱠᱟᱛᱮ ᱠᱞᱟᱥᱤᱠᱟᱞ ᱟᱠᱟᱱᱟ, ᱡᱟᱦᱟᱸ ᱨᱮ ᱴᱨᱮᱱ ᱠᱚ ᱑᱖᱐ ᱠᱤᱞᱚᱢᱤᱴᱚᱨ ᱜᱚᱴᱟ ᱴᱟᱲᱟᱝ ᱫᱷᱟᱹᱨᱤᱡ ᱥᱮᱱ ᱫᱟᱲᱮᱭᱟᱜᱼᱟ, ᱢᱮᱱᱠᱷᱟᱱ ᱛᱤᱱᱟᱹᱜ ᱜᱟᱱ ᱦᱟᱹᱴᱤᱧ ᱨᱮ ᱑᱒᱐ ᱠᱷᱚᱱ ᱑᱓᱐ ᱠᱤᱞᱚᱢᱤᱴᱚᱨ ᱜᱚᱴᱟ ᱴᱟᱲᱟᱝ ᱫᱷᱟᱹᱨᱤᱡ ᱥᱮᱱ ᱫᱟᱲᱮᱭᱟᱜᱼᱟ ᱾ ᱦᱟᱣᱲᱟ ᱨᱟᱡᱽᱫᱷᱟᱱᱤ (ᱦᱟᱣᱲᱟ ᱟᱨ ᱱᱟᱶᱟ ᱫᱤᱞᱞᱤ ᱛᱟᱞᱟ ᱨᱮ) ᱘᱕.᱘ ᱠᱤᱞᱚᱢᱤᱴᱚᱨ/ᱴᱟᱲᱟᱝ ᱛᱟᱹᱯᱤᱥ ᱛᱮ ᱥᱮᱱᱚᱜᱼᱟ ᱟᱨ ᱥᱤᱭᱟᱞᱫᱟ ᱨᱟᱡᱽᱫᱷᱟᱱᱤ (ᱥᱤᱭᱟᱞᱫᱟ ᱟᱨ ᱱᱟᱶᱟ ᱫᱤᱞᱞᱤ ᱛᱟᱞᱟ ᱨᱮ) ᱘᱔.᱗᱐ ᱠᱤᱞᱚᱢᱤᱴᱚᱨ/ᱴᱟᱲᱟᱝ ᱛᱟᱹᱯᱤᱥ ᱛᱮ ᱥᱮᱱᱚᱜᱼᱟ ᱾

ᱠᱟᱹᱢᱤᱭᱟᱱ ᱦᱟᱹᱴᱤᱧ
ᱱᱚᱶᱟ ᱫᱚ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱱᱟᱜ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱠᱟᱹᱢᱤ ᱟᱠᱟᱱ ᱦᱟᱹᱴᱤᱧ ᱠᱟᱱᱟ ᱡᱟᱦᱟᱸ ᱨᱮ ᱟᱥᱟᱱᱥᱳᱞ ᱠᱷᱚᱱ ᱢᱤᱫ ᱫᱤᱱ ᱨᱮ ᱕᱐ ᱠᱷᱚᱱ ᱵᱟᱹᱲᱛᱤ ᱴᱨᱮᱱ ᱥᱮᱱᱚᱜᱼᱟ ᱾

ᱨᱮᱞᱣᱮ ᱫᱚᱦᱲᱟ ᱵᱮᱱᱟᱣ ᱨᱩᱣᱟᱹᱲ 
᱑᱙᱕᱒ ᱥᱟᱞ ᱨᱮ ᱥᱟᱢᱟᱝ ᱨᱮᱞᱣᱮ, ᱠᱚᱧᱮ ᱨᱮᱞᱣᱮ ᱟᱨ ᱠᱚᱧᱮ ᱥᱟᱢᱟᱝ ᱨᱮᱞᱣᱮ ᱨᱮᱱᱟᱜ ᱵᱮᱱᱟᱣ ᱦᱩᱭ ᱞᱮᱱᱟ ᱾ ᱥᱟᱢᱟᱝ ᱨᱮᱞᱣᱮ ᱫᱚ ᱢᱩᱜᱚᱞᱥᱚᱨᱟᱭ ᱟᱨ ᱵᱮᱝᱜᱚᱞ ᱱᱟᱜᱽᱯᱩᱨ ᱨᱮᱞᱣᱮ ᱠᱷᱚᱱ ᱢᱟᱲᱟᱝ ᱨᱮ ᱤᱥᱴ ᱤᱱᱰᱤᱭᱟᱱ ᱨᱮᱞᱣᱮ ᱠᱚᱢᱯᱟᱹᱱᱤ ᱨᱮᱱᱟᱜ ᱢᱤᱫ ᱴᱷᱟᱶ ᱥᱟᱶᱛᱮ ᱵᱮᱱᱟᱣ ᱞᱮᱱᱟ ᱛᱟᱦᱮᱸᱫ ᱾ ᱠᱚᱧᱮ ᱨᱮᱞᱣᱮ ᱫᱚ ᱢᱩᱜᱚᱞᱥᱚᱨᱟᱭ ᱨᱮᱱᱟᱜ ᱯᱟᱪᱮ ᱥᱮᱫ ᱨᱮ ᱤᱥᱴ ᱤᱱᱰᱤᱭᱟᱱ ᱨᱮᱞᱣᱮ ᱠᱚᱢᱯᱟᱹᱱᱤ, ᱡᱚᱫᱷᱯᱩᱨ ᱨᱮᱞᱣᱮ, ᱵᱤᱠᱟᱱᱮᱨ ᱨᱮᱞᱣᱮ ᱟᱨ ᱥᱟᱢᱟᱝ ᱯᱚᱧᱡᱟᱵᱽ ᱨᱮᱞᱣᱮ ᱨᱮᱱᱟᱜ ᱢᱤᱫ ᱦᱟᱹᱴᱤᱧ ᱥᱟᱶᱛᱮ ᱵᱮᱱᱟᱣ ᱞᱮᱱᱟ ᱾ ᱠᱚᱧᱮ ᱥᱟᱢᱟᱝ ᱨᱮᱞᱣᱮ ᱫᱚ ᱚᱵᱷᱚᱫᱽ ᱟᱨ ᱛᱤᱨᱦᱩᱛ ᱨᱮᱞᱣᱮ, ᱟᱥᱟᱢ ᱨᱮᱞᱣᱮ ᱟᱨ ᱵᱚᱢᱵᱮ, ᱵᱟᱲᱳᱫᱟ ᱟᱨ ᱛᱟᱞᱢᱟ ᱥᱤᱧᱚᱛ ᱨᱮᱞᱣᱮ ᱨᱮᱱᱟᱜ ᱢᱤᱫ ᱴᱷᱟᱶ ᱥᱟᱶᱛᱮ ᱵᱮᱱᱟᱣ ᱞᱮᱱᱟ ᱛᱟᱦᱮᱸᱫ ᱾ ᱥᱟᱢᱟᱝ ᱛᱟᱞᱢᱟ ᱨᱮᱞᱣᱮ ᱫᱚ ᱑᱙᱙᱖-᱑᱙᱙᱗ ᱨᱮ ᱵᱮᱱᱟᱣ ᱞᱮᱱᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

ᱛᱷᱚᱠ:ᱥᱤᱧᱚᱛ ᱨᱮ ᱕ ᱯᱷᱤᱴ ᱖ ᱤᱸᱪ ᱜᱮᱡᱽ ᱨᱮᱞᱣᱮ ᱠᱚ
ᱛᱷᱚᱠ:ᱯᱚᱪᱷᱤᱢ ᱵᱟᱝᱞᱟ ᱨᱮ ᱨᱮᱞ ᱥᱟᱜᱟᱲᱚᱢ
*
ᱛᱷᱚᱠ:ᱟᱥᱟᱱᱥᱳᱞ ᱨᱮ ᱥᱟᱜᱟᱲᱚᱢ
*